забавни вицове за Бира
По времето на Горбачов, един руснак влязъл в бакалията и казал на продавачката:
- Наташа, дай една бира!
И поставил петдесет копейки на плота. Онази му отговорила:
- Андрюша, цената вече е една рубла!
Оня се втрещил:
- Ама, защо е поскъпнала двойно?
Служителката обяснила:
- Петдесет копейки за бирата и петдесет - за преустройството!
Клиентът въздъхнал и поставил една рубла на тезгяха.
Продавачката му върнала петдесет копейки и казала:
- В момента - нямаме бира!